Timu ya Tanzania Prisons inayoshiriki ligi kuu ya Vodacom Tanzania bara huenda ikajinyakulia pointi tatu muhimu kutokana na wenyeji wao Ruvu Shooting kutokuwa na gari la kubebea wagonjwa uwanjani. Mchezo huo ulitakiwa kupigwa saa 10:00 jioni lakini mpaka saa 10:34 mechi hiyo ilikuwa haijachezwa jambo lililosababisha mechi hiyo iliyotakiwa kupigwa katika uwanja wa mabatini kuahirishwa. Baada ya mechi kuahirishwa kutokana na Prisons kugoma kucheza hivi sasa unasubiriwa uamuzi wa TFF ili kuona kama mechi hiyo inaweza kurudiwa kesho. Hata hivyo kanuni za soka zinasema kuwa endapo gari la kubebea wagonjwa halitakuwepo uwanjani kwa dakika zaidi ya 30 na timu iliyoko ugenini ikagoma kucheza basi timu iliyoko nyumbani itanyang’anywa pointi na timu ya ugenini itapewa pointi tatu.